Bli med inn i Hamar kulturhus – NRK Hedmark og Oppland – Lokale nyheter, TV og radio
Bli med inn i Hamar kulturhus
Om få måneder står det nye kulturhuset i Hamar ferdig. Bli med på en omvisning, hør akustikken og få et innblikk i hvordan huset blir.
Video: Bli med Mocci Ryen på omvisning i det nye kulturhuset på Hamar.
Publisert 18.09.2013, kl. 18.32
Det var fortsatt hektisk byggearbeid i kulturhuset da vi var med på enn omvisning i det nye kulturhuset denne uka.
Nå jobber 100 arbeidere på spreng med å slipe gulvene, sette opp himlinger, male og alt annet som må på plass før det mest av bygget står ferdig i månedsskifte oktober/november.
Kirsten Flagstad-salen begynner å ta form.
Da starter arbeidet med innredningen og fra rundt nyttår tas det 15.000 kvadratmeter store bygget gradvis i bruk. Først kinoen som trolig åpner allerede til jul, og så kommer biblioteket til å åpne på nyåret.
Synger for å vise akustikken
Mocci Ryen blir programansvarlig i det nye kulturhuset og i videoen i toppen av artikkelen tar hun oss med på en omvisning på hennes nye arbeidsplass.
Her kan du for første gang se hvordan det blir i foajeen, biblioteket, øvingsrommene og ikke minst den nye store Kirsten Flagstad-salen som får 450 sitteplasser.
I videoen får du også høre hvordan Mocci Ryen demonstrerer med sang hvor flott akustikk korutøverne får i sitt nye øvingsrom med utsikt over byen og Mjøsa.
Slår på stortromma og gir flygel
Åpningsshow til to millioner kroner
– Et av de mest fremtidsrettede kulturhusene i landet
– Dyrere enn forutsatt
– Nå begynner bygget å fremstå som det praktbygget og det fyrtårnet i sentrum som vi ønsket, sier en fornøyd prosjektsjef Ole Jonny Eriksen som forteller at tidsplanen de nå jobber ut fra ser ut til å holde.
Men bygget har blitt dyrere enn først antatt. Man begynte med et budsjett på 619 millioner kroner. Nå er prislappen 697 millioner, men Eriksen tror ikke det kommer uventede kostnader nå.
– Det har vært mye for og imot kulturhuset underveis, men nå håper jeg alle begynner å se hvor praktfullt dette bygget blir.